BASES DOS CAMPAMENTOS POLIDEPORTIVOS PRÍNCIPE FELIPE 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/02/2018)

A Presidencia, no uso das facultades que lle confire a normativa local vixente, dita a seguinte Por RP de 13 de febreiro de 2018 (Rex. saída 2018002463), aprobáronse as BASES DOS CAMPAMENTOS POLIDEPORTIVOS PRINCIPE FELIPE 2018 publicadas no BOPPO núm.37 de 21/02/18. As citadas bases tiñan un erro, consistente na utilización dunha versión do texto non adaptada ao Regulamento para o uso Inclusivo das linguaxes, aprobado pola Deputación en Pleno de 22 de setembro de 2017 (aprobación elevada a definitiva, Boletín Oficial da Provincia de Pontevedra –BOP- n.º 299, de 29 de novembro de 2017). Segundo o disposto no art.109 da Lei 39/2015, do 1 de outubro, do Procedemento Administrativo Común, as Administracións públicas poden revogar os seus actos dentro dos parámetros legalmente establecidos, así como rectificar en calquera erro material de feito ou aritmético existente nos seus actos. O erro padecido pola utilización dunha versión do texto non adaptada ao Regulamento para o uso inclusivo das linguaxes, non é susceptible dunha emenda pormenorizada de todas aquelas expresións ou xiros lingüísticos non axeitados sen afectar á claridade expositiva e aos obxectivos perseguidos polo Regulamento para o uso inclusivo das linguaxes. En consecuencia, e sen prexuízo de que non altera o contido substantivo das bases nin ningún dos trámites e procedementos establecidos-, resulta procedente optar pola substitución completa do texto, deixando sen efecto a versión inadecuada. Tendo en conta o anterior a Presidencia RESOLVE emendar o defecto formal existente nas BASES DOS CAMPAMENTOS POLIDEPORTIVOS PRINCIPE FELIPE 2018, publicadas no BOPPO núm.37 de 21/02/18, consistente na utilización dunha versión do texto non adaptada ao Regulamento para o uso inclusivo das linguaxes na Deputación de Pontevedra (BOP núm.299, de 27/11/17), deixándoas sen efecto, e substituílas pola versión adaptada á norma indicada que se insire como Anexo, e publicar dita versión no BOPPO e na BNDS. A Deputación de Pontevedra organiza durante o ano 2018 os campamentos polideportivos Príncipe Felipe para que poidan participar as e os menores dos distintos concellos da provincia de Pontevedra. A cobertura das prazas dispoñibles establecerase segundo as seguintes bases reguladoras: A institución provincial, co obxecto de promover e fomentar o desenvolvemento persoal e social das rapazas e rapaces que favoreza á vez a súa comunicación e o seu dinamismo multicultural, oferta para o ano 2018 os campamentos polideportivos Príncipe Felipe, un proxecto lúdico e educativo que inclúe a programación e o desenvolvemento de actividades relacionadas coa natureza, deportes, aire libre, xogos e calquera outra que contribúa a ese obxectivo. Os campamentos distribuiranse en seis quendas que terán lugar nas seguintes datas: Nas instalacións do Centro Príncipe Felipe, propiedade do organismo provincial, situado na avenida de Montecelo, 12, Pontevedra Realizaranse en colaboración coa empresa adxudicataria do servizo de asistencia técnico-educativa dos campamentos polideportivos Príncipe Felipe, con cargo á aplicación orzamentaria 18/340.3410.227.20. Entre outras, serán as seguintes: As e os que teñan o seu domicilio habitual en calquera dos concellos da provincia de Pontevedra (o que se acreditará mediante un certificado ou volante de empadroamento) e nacesen entre o ano 2004 e o 2011, ambos os dous incluídos. No caso de que a ou o solicitante precise apoio específico derivado dalgún tipo de diversidade funcional deberá facelo constar na folla de inscrición, especificando o máis detalladamente posible as súas necesidades especiais. Neste caso, recoméndaselles ás familias que se poñan en contacto coa Deputación para valorar as necesidades de apoio en relación aos medios específicos dispostos para este fin e dirimir as súas suficiencias para unha adecuada estancia de todas e todos os rapaces no campamento. Deberán presentar o impreso de solicitude debidamente cuberto que constará de dúas follas: 1. Folla de solicitude, na que se indicarán os datos da unidade familiar, é dicir, do pai, nai ou titor, co DNI, teléfono, teléfono móbil, correo electrónico, enderezo e concello ao que pertencen. A continuación indicaranse os datos da nena ou neno, ou das irmás e irmáns que queiran ir xuntos ao campamento, por orde de prioridade, da 1.ª á 6.ª quenda. Se as irmás ou irmáns queren ir en quendas separadas deberase cubrir unha solicitude por cada nena ou neno. Neste caso hai que ter en conta que entrarían por separado no sorteo pero non se pode asegurar que, de conseguiren praza, saian en quendas separadas. Estas solicitudes asinaranas as nais, pais ou persoas titoras ao final do documento no espazo correspondente.2. Folla de inscrición, na que se deben cubrir os datos da nena ou neno, alerxias, enfermidades e outras, especificando as infectocontaxiosas que as persoas responsables do campamento deberán ter en conta á hora de tratar as e os menores. Deberase presentar unha folla por menor. É importante non omitir ningún dato xa que afectan á organización das quendas de campamentos en canto á adquisición de alimentos para os alérxicos, informar dos tratamentos ao persoal etc. Xunto co impreso debidamente cuberto deberase presentar a seguinte documentación: Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base Nacional de Subvencións (BDNS), que será a que traslade ao BOPPO o seu extracto, sen prexuízo da súa inserción na páxina www.depo. gal e no taboleiro de anuncios. O prazo para a presentación de solicitudes empezará o día seguinte ao da publicación do extracto da convocatoria no BOPPO e rematará o día 23 de marzo de 2018. Co fin de minimizar erros e axilizar a mecanización dos datos das solicitudes deberase optar preferentemente por presentalas mediante formulario web, ao que se pode acceder en www.depo. gal a) Presentación de solicitudes mediante formulario web, a través de www.depo. gal, que deberá seguir os seguintes pasos: 1.º Cubrir os datos do formulario oficial e facer clic en “enviar datos” 2.º Descargar e imprimir o xustificante xerado na web tras realizar o envío. Este xustificante incluirá un código único de solicitude 3.º Presentar o xustificante xerado durante o proceso de solicitude, dentro do prazo establecido nestas bases, xunto coa documentación establecida na base sexta, no Rexistro xeral da institución provincial: Ou calquera das formas previstas no artigo 16.4 da LPACAP b) Presentación de solicitudes mediante formulario impreso: As solicitudes remitidas por correo que non cumpran este requisito teranse por presentadas para todos os efectos no mesmo día en que teñan entrada no Rexistro da Deputación, independentemente da data de presentación na oficina de Correos. A presentación de solicitude implicará que se autoriza a Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non se admitirán nesta convocatoria. A través dunha resolución da presidenta da Deputación aprobarase a relación de nenas e nenos admitidos ao sorteo, así como das e dos non admitidos e as causas da súa exclusión, que se publicará na páxina www.depo. gal O prezo será de 125 euros por menor. Os membros de familia numerosa ata 3 fillas e fillos, coa correspondente acreditación, terán un desconto do 20 %. Os membros de familia numerosa de máis de 3 fillas e fillos, coa correspondente acreditación, terán un desconto do 30 %. O prazo para efectuar o pagamento establecerase na web: www.depo. gal O número de prazas ofertadas é de 50 por quenda, polo que en total son 300 prazas. As prazas adxudicaranse mediante un sorteo, no que se terá en conta o seguinte: 1.—Reservaranse 31 prazas para as nenas e nenos do Centro Príncipe Felipe, repartidas nas seis quendas de campamentos. As prazas que non se cubran entrarán no sorteo 2.—Daráselles prioridade a aquelas e aqueles participantes que non asistisen ao campamento do ano anterior (2017) 3.—Asígnanse por quenda 50 prazas 4.—Cando unha ou un menor que non fose o ano pasado obteña praza e teña irmás ou irmáns, co obxecto de favorecer a conciliación familiar, estas e estes obterán praza na mesma quenda aínda que xa fosen o ano anterior 5.—Cota por concellos: as prazas asignadas a cada concello serán en proporción á súa poboación segundo os datos obtidos do Instituto Nacional de Estatística (INE), censo do ano 2017, e estableceranse de acordo co seguinte reparto: Para garantir o cumprimento destas cotas, no suposto de que as nenas e nenos que non asistiron o ano anterior non cubrisen a cota dun concello, terán preferencia as e os do mesmo municipio que asistisen, aínda que existan menores doutro que non o fixesen. Se aínda así houbese prazas vacantes, sortearanse entre as nenas e nenos doutros concellos. A data e o resultado do sorteo publicaranse na páxina www.depo. gal e notificaráselles ás e aos participantes seleccionados por mensaxe de móbil ou correo electrónico. A praza adxudicada será intransferible. Para os efectos informativos o algoritmo do programa informático polo que se rexe o sorteo das prazas dos campamentos polideportivos Príncipe Felipe publicarase en www.depo. gal Para ter dereito á devolución é necesario comunicar a renuncia á praza por escrito, mediante un modelo normalizado presentado no Rexistro xeral da Deputación ou a través de calquera das formas previstas no artigo 16.4 da LPACAP, durante os 20 días naturais anteriores ao inicio da quenda (excepto por motivos médicos). Motivos de devolución: A incorporación ao campamento será por conta da interesada ou interesado o día de inicio da quenda correspondente, entre as 9:00 e as 10:00 horas. O día da incorporación deberase presentar a tarxeta sanitaria orixinal, que quedará en poder do persoal da empresa adxudicataria ata a súa devolución ao remate da quenda (non se admitirán fotocopias desta). No suposto de que a ou o participante teña que abandonar a actividade será responsabilidade dos pais ou titores legais o seu traslado de regreso ao domicilio, así como os gastos que isto poida ocasionar. A saída do campamento será por conta do interesado o día de remate da quenda correspondente ás 10:00 horas. Todas as cuestións que se poidan derivar da interpretación destas bases serán resoltas polo Servizo de Deportes da Deputación de Pontevedra. O que lle comunico para o seu coñecemento, cumprimento e demais efectos. Pontevedra, 22 de febreiro de 2018 Contra esta resolución, que pon fin á vía administrativa, poderá vostede interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 124 da Lei 39/2015, de 1 de outubro, de procedemento administrativo común das administracións públicas), ou ben, directamente, un recurso contencioso-administrativo perante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, de 13 de xullo, reguladora da xurisdición contencioso-administrativa. Todo isto sen prexuízo de que poida utilizar calquera outro recurso que estime conveniente.